cyanic-selkie/wikianc huggingface dataset:
Akra
Įžymybės, švietimo įstaigos
Christiansborg (arba Osu Castle) pilis ant kranto buvo pastatyta danų XVII a.
Pramonė, transportas
Maisto, medžio apdirbimo, tekstilės, chemijos pramonė. Kotokos (Kotoka) nacionalinis oro uostas. Geležinkelio linijos į Temą (Tema), Takoradį (Takoradi) ir Kumasį.
Chalistanas
miniatiūra|300x200px|Flag Chalistanas (pendžabių kalba „tyrųjų žemė“) yra pasiūlyta sikhų religijos žmonių valstybė, kuri būtų įsteigta dabartinio Pandžabo teritorijoje. Indijos Pandžabe sikhai sudaro 60 % žmonių. Dar Pendžabo regioną sudaro ir Pakistano Pandžabas bei Harjana (valstija Indijoje), tačiau Chalistanas iš esmės pretenduoja tik į regiono dalį su sikhų dauguma.
Belgijos futbolo lygos taurė
Belgijos futbolo lygos taurė – trumpalaikis taurės turnyras, vykęs 1997–2000 metais Belgijoje. Turnyras nutrauktas dėl to, kad futbolo klubai nesutarė su televizija dėl rungtynių transliacijos.
Bulgarijos futbolo varžybos 1948 m.
Bulgarijos futbolo varžybos 1948 m.
Papildinys (informatika)
300px|thumb|[[Mozilla Firefox ekranvaizdis, kuriame matyti įdiegti įskiepiai]]
306-asis atskirasis pionierių batalionas
306-asis atskirasis pionierių batalionas – Raudonosios Armijos pionierių dalinys, suformuotas iš buvusios Lietuvos kariuomenės ir įėjęs į 29-ąjį teritorinį šaulių korpusą.
Istorija
Batalionas suformuotas 1940 m. rugpjūčio-rugsėjo mėn. 29-ojo teritorinio šaulių korpuso sudėtyje iš buvusios Lietuvos kariuomenės dalinių.
Papildinys (informatika)
Papildinys, įskiepis, plėtinys – atskiras sukompiliuotas programinis komponentas, dinamiškai prijungiamas prie programinės įrangos ir išplečiantis jos funkcines galimybes.
306-asis atskirasis pionierių batalionas
Istorija
Veikiančioje armijoje buvo nuo 1941 m. birželio 22 d. iki 1941 m. rugsėjo 1 d. Manoma, kad prasidėjus Vokietijos-TSRS karui Pabaltijyje statė gynybines linijas, o 1941 m. liepos 4 d. buvo praktiškai sunaikintas.
Manoma, kad oficialiai išformuotas 1941 m. rugsėjo 23 d. kartu su 29-ojo korpuso valdyba.
Papildinys (informatika)
Veikimo principas
Pagrindinė kompiuterio programa paprastai turi servisines funkcijas, kurias įskiepis gali panaudoti. Tokios funkcijos tai įskiepio galimybė užsiregistruoti pagrindinėje programoje, galimybė keistis informacija su pagrindine programa bei kitais įskiepiais. Korektiškai sukurto įskiepio įkėlimas arba pašalinimas neturi kritinės įtakos pagrindinės programos veikimui.
Vienas pavyzdžių gali būti įskiepiai į interneto naršyklę Mozilla Firefox peržiūrėti tam tikro tipo dokumentus, daugialypės terpės formatais pateikiamą informaciją.
Nove Žochai
Nove Žochai  – kaimas Lenkijos šiaurės rytuose, Novės Piekutų valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XVII a. amžiuje. 1827 m. kaime buvo 19 namų ir 131 gyventojas. 1921 m. kaime buvo 23 namai ir 120 gyventojų, iš kurių 7 stačiatikiai. 2006 m. buvo 15 namų ir 89 gyventojai.
Italijos demokratiniai socialistai
Italijos demokratiniai socialistai, (SDI, it.:Socialisti Democratici Italiani) – Italijos politinė partija, Alyvinės koalicijos narė, tęsia Italijos socialdemokratų partijos veiklą.
Istorija
Italijos socialdemokratų partija, SDI įkurta 1947 m. iš Italijos socialistų partijos (PSI) pasitraukusių dešinesnės pakraipos socialdemokratų, vadovaujamų Dž. Saragato. 1949 m. prie jų prisijungė ir kita išeivių iš PSI, Dž. Romito grupė. SI narė nuo 1951.
1948 m. rinkimuose gavo 7,1 % balsų, vėliau surinkdavo mažiau, kaip 5 %, tačiau nuolat dalyvavo koalicinėse vyriausybėse su IKDP, o nuo 1963 m. ir su PSI, gaudama 2-3 ministrų portfelius.
1964–1971 SDI lyderis Dž. Saragatas buvo Italijos prezidentu. 1966–1969 su PSI buvo sudariusi Jungtinę socialistų partiją, bet 1969 m. jos nariai išėjo iš jungtinės partijos ir pasivadino Unitarine socialistine partija, bet 1971 m. atstatė senąjį pavadinimą.
1968 m. rinkimuose PSI gavo 62 vietas 632 narių Atstovų rūmuose ir 37 iš 321 vietos senate, SDI atitinkamai 29 ir 10 vietų, Italijos socialistinė proletarų vienybės partija – 23 ir 14 vietų. Tuomet partijoje susiformavo dvi grupuotės. Viena, vadovaujama Tanasio ir Orlandžio siekė aktyvesnės politikos, kita, vadovaujama Dž. Saragato pasitenkino IKDP „mažesnio brolio“ vaidmeniu.
Po 1975 m. municipalinių rinkimų pralaimėjimo iš partijos išstojo apie 30 000 narių, nepatenkintų bendradarbiavimu su IKDP ir įkūrė Unitarinį socialistinės iniciatyvos judėjimą. Po 1976 m. birželio 20-21 įvykusių rinkimų SDI turėjo tik 15 vietų Atstovų rūmuose ir 6 senate.
1978 m. išrinkus partijos politiniu sekretoriumi P. Longo, prasidėjo „kairiosios alternatyvos“ paieška, suartėjant su PSI. 1980 m. sudaroma sutartis su dėl nebendradarbiavimo su IKDP ir IKP. 1980 m. priimta politinės ir ekonominės krizės įveikimo, kovos su mafija ir biurokratizmu programa. Tai buvo aktualu, nes SDI lyderiai Tanasis, Longo, Nikolacis patys buvo įsipainioję į „Lokhido bylą“ ir „Ložės P-2“ aferose. Ypač atkreipiamas dėmesys į Italijos Pietų problemas, siekiama suderinti visų profsąjungų veiklą.
Bet 1989 m. vasario mėn. partija skilo, iš jos išėjo P. Longo ir P. Romito šalininkai, pačioje partijoje susidarė „Autonomijos“ (A Karilja) ir „Socialistinės iniciatyvos“ (F Nikolacis) frakcijos. 2001 m. parlamento rinkimuose SDI gavo 4 vietas, bet kylant partijos populiarumui, po 2003 m. savivaldybių rinkimų turi atstovus visose provincijose ir 80 % savivaldybių.
2004 m. parlamento rinkimuose gavo 11 vietų Atstovų rūmuose ir 6 Senate.
2004 m. rinkimuose gavo 3 vietas Europos Parlamente, PES narė.
Vanda Giedrytė
Vanda Giedrytė (g. 1942 m. balandžio 15 d. Smėlinkoje, Giedraičių valsčius) – Lietuvos tautodailininkė, poetė.
Biografija
1967 m. baigusi Kauno politechnikos instituto Vilniaus filialą dirbo inžiniere. Nuo septintojo dešimtmečio margina kiaušinius, jų išmargino apie 2000. Ankstyvieji margučiai liaudiškų motyvų, piešinys geometrizuotas, vėlesni – grafiško, keliaplanio ir keliasluoksnio piešinio, atlikti mišria technika (vaškas, skutinėjimas, daugkartinis mirkymas dažuose). Būdingas savitas ornamentų komponavimas (kosminiai įvaizdžiai), subtilios spalvos, kruopštus atlikimas. Kuria karpinius, aliejinius paveikslus, akvareles (vyrauja tėviškės peizažo, vaikystės, saulės, žemės, gėlių motyvai). Surengė 14 individualių parodų Lietuvoje, dalyvavo 32 grupinėse tautodailės parodose Lietuvoje ir užsienyje (Pavija 1989 m., Leipcigas 1991 m., Helsinkis 1995 m., Paryžius ir Londonas 1996 m.). Kūrinių turi Lietuvos dailės muziejus, Lietuvos nacionalinis muziejus, Nacionalinis Čiurlionio dailės muziejus, Šiaulių Aušros muziejus ir užsienio šalių (Britų muziejus, Pavijos krašto, Stokholmo, Melburno) muziejai. Išleido poezijos knygelių. Kompozitoriai Benjaminas Gorbulskis, Mikalojus Novikas, Laimutis Telksnys sukūrė dainų Vandos Giedrytės žodžiais.
Hartlepulas
Hartlepulas – miestas šiaurės Anglijoje. Uostas prie Šiaurės jūros. Yra Šv. Hildos bažnyčia, vienuolynas, miesto siena, muziejus, karo memorialas.
Franz Walter Stahlecker
thumb|right|225px|Valteris Štalekeris thumb|right|225px|Sužeistas V. Štalekeris (Latvija, 1941 m. gruodžio 22 d.) thumb|right|225px|Štalekerio ataskaitą [[Reinhardas Heidrichas|Heidrichui 1941 m. spalio mėn. lydėjo šis žemėlapis, pristatantis A operatyvinės grupės įvykdytas 220 250 žydų žudynes.]]
Ankstyvoji karjera
Įsigijo administracinio juristo išsilavinimą. 1919–1920 m. Štalekeris buvo priešžydiškos organizacijos Deutschvölkischer Schutz und Trutzbund ir ultranacionalistinės teroristinės organizacijos Organisation Consul narys. 1932 m. įstojo į Nacių partiją. 1934 m. buvo paskirtas Viurtembergo žemės gestapo vadovu, o netrukus buvo paskirtas į pagrindinį Sicherheitsdienst (SD) štabą. 1938 m., po anšliuso, Štalekeris tapo Dunojaus rajono (Viena) SD viršininku. Vėliau gavo SS štandartenfiurerio laipsnį.
Vėliau dirbo Bohemijos ir Moravijos protektorate, o 1940 m. – Norvegijoje, kur tarnaudamas gavo SS oberfiurerio laipsnį. Užsienio reikalų ministerijoje dirbo patarėju nuo 1940 m. lapkričio mėn. 14 d. iki 1941 m. birželio 18 d. Nors jis nebuvo Rytų klausimų žinovas, jis vadovavo „Ypatingam biurui Indijos klausimais“. 1941 m. vasario mėn. 6 d. jam buvo suteiktas SS brigadefiurerio laipsnis. 1941 m. kovo mėn. vadovavo žvalgybinei veiklai Belgrade.
Veikla Baltijos šalyse
Franz Walter Stahlecker, kaip ir dauguma kitų aukštų RSHA pareigūnų, nesutiko savanoriškai vykti į Rytų fronto užnugarį ir vadovauti operatyvinei grupei.
1941 m. gegužės – birželio mėn. Pretzch miestelyje dalyvavo operatyvinių grupių apmokyme. 1941 m. birželio mėn. jis gavo SS brigadefiurerio ir policijos generolo majoro laipsnį ir buvo paskirtas vadovauti Einsatzgruppe A, kuriai buvo pavesta išžudyti žydus, čigonus, komunistus ir kitus „nepageidaujamus“. Birželio 23 d. jisai atvyko į Tilžės gestapo būstą ir liepė jo vadovui Hans-Joachim Bohme 25–kilometrų pasienio ruože „neįprastai pasielgti“ su visais žydais, įskaitant moteris ir vaikus, taip pat su įtariamais lietuviais komunistais. Jam tvirtino, kad taip nurodė fiureris. Iš viso, iki 1941 m. liepos 18 d., 3302 žmonės buvo sušaudyti, beveik visi žydai. Štalekeris vėliau kelis kartus priminė Bohme būtinai kartu sušaudyti moteris ir vaikus kada jisai šito vengė. Štalekeris taip pat nurodė A operatyvinės grupės III skyriaus vadui Karl Tschierschky, kad žudytini visi žydai, jų tarpe moterys ir vaikai. Birželio 25 d. jo vadovaujama vokiečių saugumo policijos ir SD operatyvinė grupė A su priešakiniais vermachto daliniais pasiekė Kauną ir įkūrė čia savo štabą.
1941 m. liepos 5 d. savo atąskaitoje pranešė Reinhardui Heydrichui, jog iš vietinių gyventojų suburti pagalbinės policijos junginiai ir taip pat du padaliniai ypatingoms užduotims. Tai buvo Tautinio darbo apsaugos bataliono dvi kuopos, kurioms vadovavo voldemarininkai ir kurios vykdė liepos 4 d. ir 6 d. žudynes VII Kauno forte.
Veikė Lietuvoje, Latvijoje, Estijoje ir taip pat Rusijoje iki Leningrado. 1941 m. žiemą jis pranešė Berlynui, jog Einsatzgruppe A buvo išžudžiusi apie 249 420 žydų. Savo dviejose atąskaitose savo veikla grindė „esminiu nurodymu“ ko išsamiau pašalinti žydus. 1941 m. spalio 15 d. atąskaita turėjo slaptumo žymę (Geheime Reichssache), tačiau buvo išplatinta 40 kopijų. D operatyvinės grupės vadovas O.Ohlendorfas suabejojo pateiktais skaičiais, manydamas, kad jie smarkiai padidinti, siekiant įsiteikti SS reichsfuehrer Heinrichui Himleriui.
Kartu su jam pavaldžiu Sonderkommando 1a vadovu Martinu Sandbergeriu didžiavosi, kad Estija buvo pirmasis nacių okupuotas kraštas, kuriame nebebuvo žydų.
XIII Europos futbolo čempionato atranka/B grupė
XIII Europos futbolo čempionato atrankos B grupės rezultatai.
-
Antemijus
Jaunystė
Antemijus buvo iš kilmingos Rytų Romos imperijos giminės. Jo motina Lucina, gimusi apie 400 m., buvo konsulo Flavijaus Antemijaus dukra. Jo tėvas Prokopojus buvo kilęs iš uzurpatoriaus Prokopijaus, Konstantino I sūnėno.
Antemijus gimė apie 420 m. Konstantinopolyje, studijavo neoplatoniko Proklo mokykloje Aleksandrijoje. 453 m. jis vedė Markiją Eufemiją, Rytų Romos imperatoriaus Markiano (valdė 450–457 m.) dukrą. Po vedybų Antemijus tapo grafu ir buvo nusiustas į Dunojaus frontą, kurio įtvirtinimai buvo nusiaubti po Atilos mirties. 454 m. Antemijus buvo atšauktas į Konstantinopolį ir pakeltas į patricijų rangą bei paskirtas vienu iš kelių armijos vadų. 455 m. jis buvo konsulu kartu su Vakarų Romos imperatoriumi Valentinianu III.
Dėl svaiginančios karjeros ir suteiktos garbės manoma, kad Markianas ruošė Antemijų vienam iš dviejų imperijų sostui užimti. Tačiau 456 m. spalį Vakarų Romos imperatorius Avitas buvo nuverstas, o 457 m. sausį mirė Markianas nepaskyręs įpėdinio. Abi imperijos neturėjo imperatorių ir jas valdė barbariškos kilmės generolai: Ricimeras vakaruose ir Asparas rytuose. Kadangi barbariška kilmė trukdė užimti sostą, Asparas vietoj gerbiamo Antemijaus imperatoriumi pasirinko žemo rango kariškį Leoną. Vararuose imperatoriumi tapo Majorianas.
Antemijus tarnavo naujam imperatoriui ir kaip karo vadas gynė imperiją nuo barbarų. Apie 460 m. jis nugalėjo Valamiro vestgotus Ilyrijoje. Po septynerių metų Antemijus nugalėjo grupę hunų, kurie perėjo užšalusį Dunojų.
Sosto užėmimas
Po Vakarų Romos imperatoriaus Libijaus Severo mirties 465 m., vandalų karalius Geiserikas siekė, kad imperatoriumi taptų Olibrijus, vedęs velionio Valentiniano III dukrą kaip ir Geiseriko sūnus. Leonas nenorėjo prileisti Geiseriko prie imperatoriaus rūmų Ravenoje, tad vandalų piratai pradėjo pulti ne tik Italijos, bet ir Ilyrijos ir Peloponeso gyvenvietes. Leonas turėjo imtis veiksmų. 467 m. kovo 25 d. Leonas paskelbė Antemijų Vakarų Romos imperatoriumi su Ricimero sutikimu ir išsiuntė su armija į Italiją.
Užsienio reikalai
Vandalai buvo pagrindinė Vakarų Romos imperijos problema. 467 m. prieš buvo suorganizuotas nesėkmingas karo žygis: dėl blogo oro romėnų laivynas laiku neatvyko į savo bazę.
468 m. Antemijus, Marcelinas ir Leonas surengė naują operaciją prieš vandalus, kurios vyriausias vadas buvo Basiliskas, Leono žentas, kuris po septynerių metų pats tapo imperatoriumi. Žygį finansavo Rytų Romos imperija, bet Antemijus irgi prisidėjo. Operacija baigėsi katastrofa: Marcelinas žuvo, Leonas pasirašė taikos sutartį su Geiseriku, o Antemijus atsisakė planų atgauti Afriką ir nusprendė imtis vizigotų.
Vizigotų karalius Eurikas, pasinaudodamas sumaištimi Galijoje, išplėtė savo valdas, atkirsdamas keletą romėnų provincijų nuo Italijos. Arlį ir Marselį vis dar valdė Vakarų Romos imperatorius, Alvernija, valdoma Ekdicijaus, imperatoriaus Avito sūnaus, buvo atskirta nuo imperijos kaip ir šiaurėje buvusi Suasono valda.
470 m. Antemijus nusamdė Armorikos bretonus kautis su Euriku. Iš pradžių 12 tūkst. bretonų užėmė Buržą, bet bandant užimti Deolą, juos nugalėjo didesnė vizigotų armija ir bretonams teko trauktis pas bretonus, romėnų sąjungininkus.
Antemijus bandė nugalėti vizigotus tiesiogiai. Jis subūrė armiją, kuriai nominaliai vadovavo jo sūnus Antemiolas, o iš tiesų generolai Torisarijus, Everdingas ir Hermianas. Romėnai išvyko iš Arlio ir kirto Ronos upę, bet juos užpuolė Eurikas, nužudė generolus, nusiaubė apylinkes.
Vidaus reikalai
Be Afrikos praradimo ir silpstančios įtakos vakaruose Antemijus turėjo kovoti su opozicija Italijoje. Jis buvo graikas, Rytų Romos imperatoriaus išrinktas iš jo paties rūmų ir daug kas tikėjo, kad jis buvo pagonis.
Norėdamas gauti senatorių paramą jis suteikė patricijaus rangą daugybei Italijos ir Galijos aristokratų. Taip jis pagerbė civilius ir aristokratus be ypatingos karjeros, pvz.: Magną Feliksą ir galų poetą Sidonijų Apolinarį. Poetas atgabeno peticiją nuo savo žmonių ir jo pažystamas Romoje konsulas Cecina Decijus Basilijus patarė jam parašyti panegiriką, skirtą Antemijaus konsulavimo proga 468 m. Antemijus suteikė jam daug titulų ir garbingų pareigų, o Sidonijus pradėjo smarkiai įtakoti imperatorių.
Geri santykiai tarp Abiejų Romų imperatorių buvo naujas dalykas ir tai buvo naudojama propagandai. Antemijaus monetose abu imperatoriai laikosi už rankų, vaizduodami vienybę. Kadangi Amtemijus grąžino rūmus į Romą, jos pinigų kalykla tapo svarbiausia.
Mirtis
Vakarų Romos rūmuose svarbiausias žmogus buvo Magister militum Ricimeras. Nepaisant jo ir Antemijaus vienintelės dukros Alipijos santuokos, jų santykiai nebuvo geri. Tačiau jie tapo itin prasti dėl senatoriaus Romano, Ricimero žmogaus, teismo ir mirties bausmės 470 m., nes Antemijus jį apkaltino išdavyste. Ricimeras surinko 6 tūkst. vykų kautis su vandalais, bet po Romano mirties patraukė su jais į šiaurę. Abiejų pusių rėmėjai kelis kartus susirėmė, kol buvo sudaryta 1 metų paliaubų sutartis tarpininkaujant Pavijos vyskupui Epifanijui.
472 m. pradžioje mūšis atsinaujino ir Antemijus apsimetė sergąs ir pasislėpė Švento Petro bazilikoje. Leonas pasiuntė Olibrijų sutaikyti Ricimerą ir Antemijų, o vėliau kaip ambasadorių pas Geiseriką. Antrasis Leono pasiuntinys nuvyko su įsakymu Antemijui nužudyti Olibrijų ir Ricimerą. Tačiau Ricimeras perėmė laišką ir jį parodė Olibrijui.
Ricimeras paskelbė Olibrijų imperatoriumi ir apgulė Antemijų Romoje. Antemijų rėmė aristokratai ir miestiečiai, o Ricimeras turėjo barbarų armiją kuriai priklausė ir Odoakro vyrai. Ricimeras sugebėjo atskirti rūmus nuo uosto ir imperatoriaus šalininkai pradėjo badauti. Abi pusės kreipėsi į Galijos armiją, bet jos vadas Gundobadas parėmė dėdę Ricimerą. Antemijus suteikė Bilimerui aukštą postą ir šis žygiavo į Romą su ištikima armija, bet žuvo, kai bandė sutraukdyti Ricimerui įžengti į Romos centrą.
Praradęs viltį Antemijus bandė prasiveržti, bet neteko daug karių, tad bėgo slėptis į Švento Petro baziliką, bet buvo pagautas ir 472 m. liepos 11 d. nužudytas.
Oslo metropolitenas
Istorija
Metropolitenas Osle pradėtas statyti dar 19 amžiuje, 1898 metais. Tada įrengta pirmoji linija, tačiau ji buvo antžeminė. 1928 m. Osle atidaryta pirmoji požeminė linija, o 1966 m. atidaryta metropoliteno pilnavertė sistema. 1995 m. visos metro linijos, kertančios miestą, patalpintos po žeme. 2006 m. Osle įrengta žiedinė metro linija.
Bendra Informacija
Šiuo metu Osle yra 6 veikiančios metro linijos su 95 stotimis ir perveža apie 81 mln. keleivių per metus. Vidutinis eksploatacinis greitis 31 km/h. 2005 m. stotyse įrengta elektroninė bilietų sistema. Artimiausiu metu ruošiamasi ir toliau modernizuoti stotis, bei plėsti ir atnaujinti esamas linijas. 2003 m. iš Siemens kompanijos užsakyta 99 nauji traukiniai. Naujieji (MX3002) pakeis jau 30 metų eksploatacijoje esančius traukinius.
Kačiuškiai
Kačiuškiai – kaimas Radviliškio rajono savivaldybėje, 1 km nuo Pašušvio.
Daukšiai (Joniškis)
Daukšiai – kaimas Joniškio rajono savivaldybės šiaurės vakarinėje dalyje, 5 km į šiaurės rytus nuo Žagarės. Seniūnaitijos centras. Kaime yra kaimo bendruomenė.
Istorija
Nuo 1960 m. veikia medicinos punktas, darželis-mokykla, kultūros namai, biblioteka. 1950–1992 m. buvo kolūkio centrinė gyvenvietė.
Reichsleiteris
thumb|right|[[Štandartas]]
Raichslaiteris – nacių Vokietijos politinis rangas, pareiginis laipsnis. Antras po fiurerio, skiriamas NSDAP vadovybei ir liudijantis aukščiausią padėtį nacistų tarpe.
Savybės
Paprastai vadovavo vienai nacių partijos valdybų. Rangą suteikdavo Hitleris. Titulas nesusietas su pareigomis, reiškė asmens priklausymą NSDAP elitui.
Iki 1945 m. suteiktas 25 asmenims. Jais buvo Martinas Bormanas, Vilhelmas Frikas, Jozefas Gebelsas, Henrichas Himleris, Robertas Lėjus, Alfredas Rozenbergas
5 titulo neteko karo metu (Balduras Širachas, Rudolfas Hesas, Vilhelmas Grimas, Hansas Frankas ir Richardas Dare. 3 raichslaiteriai žuvo (Ernstas Remas, Adolfas Hiunlainas ir Viktoras Lutce).
Kiti nacių laipsniai
Struktur der NSDAP
Juodkalnijos socialdemokratų partija
1993 m. susikūrė susijungus Jugoslavijos socialdemokratų partijai, Juodkalnijos reformistų partijai ir Juodkalnijos socialistų partijai.
2002 m. parlamento rinkimuose dalyvaudama Juodkalnijos demokratų sąrašo koalicijoje iškovojo 7 vietas 75 vietų rūmuose.
Nuo 1996 m. rugsėjo 9 d. SI narė stebėtoja, 1999 m. lapkričio 9 d. konsultacinė narė, nuo 2003 m. spalio 27 d. tikroji narė.
Pirmininkai
Ivankos
Ivankos – kaimas Molėtų rajono savivaldybės centrinėje dalyje, 5 km į šiaurės rytus nuo Molėtų.
Esi mano gyvenimas
Esi mano gyvenimas  – argentiniečių telekomedija, kurioje vaidina žymūs Argentinos aktoriai Natalija Oreiro ir Facundo Arana.
Susilaukė labai didelio populiarumo Argentinoje (transliuotas 13 kanalu (Canal 13), nuo 2006 m. sausio 16 d. iki 2007 m. sausio 9 d.). Taip pat rodytas ar rodomas Urugvajuje, Paragvajuje, Venesueloje, Ekvadore, Lenkijoje, Rumunijoje, Rusijoje, Izraelyje, Turkijoje, Vengrijoje, Lietuvoje (LNK kanalu).
Filme yra epizodų iš 2006 m. pasaulio futbolo čempionato Vokietijoje. Monita ir Martinas stebi Argentinos ir Serbijos rinktinių dvikovą.
LNK Infomedis
LNK Infomedis – Gintaro Karoso iš televizorių sukurta skulptūra-labirintas, esanti Europos parke. Ji pateko į Gineso rekordų knygą, kaip didžiausia pasaulyje iš televizorių padaryta skulptūra. Tuo pačiu LNK Infomedis yra ir didžiausia Europos parko skulptūra. Televizorius savo valia atnešė žmonės, LNK televizijai ir Europos parkui suorganizuvus akciją „Atiduok Europai seną televizorių“.
Skulptūros centre guli iš Jurbarko atvežta Lenino statula.
Žiūrint iš viršaus matosi, kad skulptūros forma labai primena medį.
Kritika
Kai kurie gamtos saugotojai mano, kad ši skulptūra teršia aplinką, nes senuose elektronikos gaminiuose yra ypatingai daug sunkiųjų metalų ir kitų toksiškų junginių, kurie gali patekti į aplinką.
Firefox
„Mozilla Firefox“ ( = „ugninė lapė“) – atvirojo kodo interneto naršyklė. „Firefox“ naršyklę kuria pasaulinė atvirųjų programų organizacija „Mozilla“ – tūkstančiai savanorių. Pagrindinis projekto tikslas yra pasirinkimo laisvės ir naujų technologijų vystymosi palaikymas interneto terpėje. Dirba įvairiose operacinėse sistemose, palaiko XHTML, JavaScript, CSS. Turi įvairių priedų, temų, įdiegiamų į naršyklę. Yra oficialus programos vertimas į lietuvių kalbą.
Dave Hyatt, Joe Hewitt, Blake Ross pradėjo „Firefox“ projektą kaip eksperimentinę „Mozilla“ projekto atšaką. Jie manė, kad komerciniai reikalavimai „Netscape“ paramai gauti ir perdėtas funkcionalumas „Mozilla“ naršyklę pastatė į pavojų. Anksčiau naršyti internetą buvo galima naudojantis „Mozilla Suite“ programinės įrangos paketu, skirtame programuotojams. Nuo 2003 m. „Mozilla“ pradėjo teikti „Firefox“ interneto naršyklei ir „Thunderbird“ elektroninio pašto programų vystymui pirmenybę.
Pirmoji versija 1.0 pasirodė 2004 m. lapkričio 9 d. „Mozilla“ duomenimis, 2014 m. gruodžio mėn. „Firefox“ naršykle naudojosi pusė milijardo vartotojų iš viso pasaulio. 2021 m. vasario mėn. „StatCounter“ pateikiamais duomenimis, „Firefox“ sudaro apie 3,76 % kompiuterių ir išmaniųjų įrenginių rinkos visame pasaulyje, atsilieka nuo „Google“ bendrovės „Chrome“ (63,59 %), „Apple“ bendrovės „Safari“ (19,14 %) naršyklių tarptautinėse rinkose.
Atmainos
Leidžia įprastą „Quantum“, „Beta“, programuotojams skirtą „Developer Edition“ (anksčiau „Aurora“), „Nightly“ naršyklės atmainas. „Nightly“ atnaujinama kasdien ir yra pati nestabiliausia iš visų naršyklės atmainų.
Gazos Ruožas
right|thumb|230px|Jasiro Arafato nacionalinis oro uostas Gazos Ruože 2002 m., po Izraelio kariuomenės smūgių
Gazos Ruožas kartu su Vakarų Krantu sudaro Palestinos valstybę. JAV pripažįsta šią teritoriją esant okupuotą Izraelio, o tokia padėtis prieštarauja Izraelio-Palestinos laikinam susitarimui. Teigiama, jog ilgalaikiai susitarimai gali atsirasti tik tolesnėse derybose. Izraelio vyriausybė su tuo nesutinka, ypač po savo kariuomenės atitraukimo iš Gazos ruožo 2005 m. Izraelis kontroliuoja Gazos Ruožo šiaurines sienas, teritorinius vandenis bei oro erdvę. Pagal susitarimą su Izraeliu, Egiptas kontroliuoja pietinę sieną.
Istorija
Hamas 2006 m. laimėjus rinkimus į Palestinos įstatymų leidybos tarybą, Hamas ir Fatah suformavo nacionalinės vienybės vyriausybę, vadovaujamą Ismail Haniya. Netrukus po to, vykstant Gazos mūšiui, Hamas perėmė Gazos ruožo kontrolę, užimdamas vyriausybines institucijas ir pakeisdamas Fatah bei kitus vyriausybės tarnautojus savais. 2007 m. birželio 14 d. Hamas visiškai kontroliavo Gazos Ruožą. Reaguodamas į tai, Palestinos savivaldos prezidentas Mahmoud Abbas paskelbė nepaprastąją padėtį, paleido nacionalinės vienybės vyriausybę ir sudarė naują, į kurią neįėjo Hamas atstovai. Palestinos savivaldos pajėgos Vakarų Krante areštavo kai kuriuos Hamas narius.
M. Abbas vyriausybė sulaukė plataus tarptautinės bendruomenės palaikymo. 2008 m. birželio pabaigoje Egiptas, Jordanija ir Saudo Arabija paskelbė, jog Vakarų Krante įsikūręs M. Abbas ministrų kabinetas yra vienintelė teisėta Palestinos vyriausybė. Egiptas perkėlė savo ambasadą iš Gazos į Vakarų Krantą. Hamas vyriausybei Gazoje taikoma diplomatinė bei ekonominė izoliacija.
thumb|left|Stebėjimo bokštas Rafaho sienos perėjoje
Tiek Saudo Arabija, tiek Egiptas pasisakė už Hamas bei Fatah susitaikymą ir naujos vienybės vyriausybės suformavimą. M. Abbas buvo spaudžiamas pradėti rimtas derybas su Hamas, tačiau jis iškėlė sąlygą, kad Hamas turi grąžinti Gazos Ruožo kontrolę Palestinos savivaldai.
Nepaisant tarptautinės izoliacijos, Hamas judėjimo atstovai buvo pakviesti ir lankėsi kelete šalių, įskaitant Rusiją bei kai kurias ES nares. Įvairių opozicinių partijų atstovai ragino pradėti dialogą su Hamas, nutraukti ekonomines sankcijas.
Hamas perėmus teritorijos valdymą, Izraelis bei Egiptas uždarė sienos perėjas su Gazos Ruožu. Palestiniečių šaltinių duomenimis, ES stebėtojai paliko Rafaho sienos perėją, bijodami būti pagrobti ar sužeisti.
World of Warcraft: The Burning Crusade
World of Warcraft: The Burning Crusade – pirmasis „World of Warcraft“ žaidimo papildymas, Europoje bei Šiaurės Amerikoje išleistas 2007 m. sausio 16 d. Jau pirmąją pardavimo naktį buvo parduota per 2 milijonus žaidimo kopijų.
Apžvalga
Taip pat buvo reikšmingai pakeista kovos tarp žaidėjų (PvP) sistema. Žaidime atsirado nauja mūšių−kautynių vieta, pavadinta Uragano akis (Eye of the Storm), skirta aukšto lygio žaidėjams. Be to, atsirado taip vadinama Arenos sistema, kurioje žaidėjai galėjo kovoti komandomis 1 prieš 1, 2 prieš 2, 3 prieš 3 arba 5 prieš 5. Šiame režime žaidėjai grumiasi dėl reitingo taškų, kad išsiaiškintų geriausią kovotoją. Šis režimas pasiekiamas tik žaidėjams, turintiems aukštesnį nei žaidimo 70-tą lygį. Arenos režimas taip išpopuliarėjo tarp žaidėjų, kad dabar rengiami elektroninio sporto turnyrai dėl piniginių prizų. Buvo ištaisytos žaidimo klaidos ir įdiegti kiti smulkūs pakeitimai. Kai kuriose žaidimo zonose atsirado bokštai, kuriuos užėmę žaidėjai gaudavo tam tikrą įgūdžių papildymą, pvz., didesnę „žalą“ priešininkams ar naujų užduočių atrakinimą. Taip pat atsirado naujos vietovės pavadintos Outland, nukeldavusios žaidėją į pragarą primenančias vietas, kuriose vyrauja ugniniai drakonai ir blogio demonai.
Vertinimai
Dauguma kritikų negailėjo gerų įvertinimų. Metacritic ir GameRankings skyrė po 91 % iš 100 galimų.
Dėl puikaus žaidimo balanso bei naujų tyrinėjimo vietų naujokams žaidimas dažnai buvo vertinimas ypač aukštais balais. Ypač buvo išskirtos naujos vietovės, skirtos aukšto lygio žaidėjams, kurios, daugumos apžvalgininkų nuomone, buvo vienos geriausių teritorijų žaidime. Nors buvo ir keli nepatenkinti žaidėjai, kurie teigė, kad naujos startinės vietos nebuvo iki galo „nušlifuotos“, o kai kurios senos vietovės tapo pakankamai nuobodžios, tačiau žaidimo papildymas susilaukė nemažos sėkmės tarp žaidėjų. Panašiai kaip ir pirmtako, taip ir pirmo papildymo garso takelis buvo puikus.
Šaltiniai
World of Warcraft World of Warcraft World of Warcraft
Zajašiškės
Zajašiškės – kaimas Šalčininkų rajono savivaldybėje, 3 km į vakarus nuo Dieveniškių. Aplink kaimą auga Švedų (Zajašiškių) miškas.
Pabaliai (Joniškis)
Pabaliai – kaimas šiaurės vakarinėje Joniškio rajono savivaldybės dalyje, 5 km į šiaurės vakarus nuo Petraičių.
Bundoko šventieji
Bundoko šventieji – 1999 m. sukurtas veiksmo filmas su juodosios komedijos elementais  apie du brolius airius, nusprendusius, kad jų pašaukimas – žudyti mafijos vadeivas.
Turinys
Bostono gatvėse vienas po kito įvykdomos žmogžudystės, kurių taikiniais tampa vietiniai mafijos vadovai ir kiti nusikaltėlių pasaulio šulai. Detektyvas Šmekeris, tiriantis šiuos nusikaltimus, kuo toliau, tuo labiau pradeda manyti, kad šios žmogžudystės yra tarsi teisingumo vykdymas.
46 m.
46 m. buvo nekeliamieji metai, prasidedantys pirmadienį pagal Grigaliaus kalendorių.
Gimtadieniai
Nedatuota
Čičirys
Čičirys – ežeras šiaurės rytų Lietuvoje, Zarasų rajono savivaldybės teritorijoje, 13,5 km į šiaurės vakarus nuo Zarasų, apie 2 km į pietvakarius nuo Suvieko.
Ežero plotas 690,3 ha, ilgis pietvakarių – šiaurės rytų įlankos kryptimi 8,16 km, didžiausias plotis iki 2,03 km, ilgis pietvakarių – šiaurinės įlankos kryptimi 6,84 km. Altitudė 142,2 m. Giliausia ežero vieta yra šiaurės rytinės šakos gale, jos gylis – 39,6 m. Vidutinis gylis 7,7 m. Ežero dubens kilmė rininė, sudaro dvi susikertančios rinos, šiaurės – pietų ir šiaurės rytų – pietvakarių krypčių.
Kranto linija labai vingiuota, jos ilgis 41,6 km. Krantai aukšti, ardomi, miškingi, o įlankų, užutėkių galuose žemi ir pelkėti. Dugne daubos kaitaliojasi su seklumomis. Dugnas padengtas moliu, dumblu, durpėmis, gėlavandene klintimi, o atabrade (jo juosta daugiausia siaura) vyrauja smėlis ir žvyras.
Čičirio ežeras priklauso Dauguvos baseinui. Įteka Melnyčėlė ir dar keliolika upelių iš Avinuosto, Kemsynės ežerų ir kt. Šiaurės rytuose į Suvieko ežerą išteka Upiškių upelis.
Ežere sugaunamos kuojos, lydekos, stintos, karšiai, plakiai, raudės, ešeriai, karosai, aukšlės, lynai, seliavos, gružliai, vėgėlės, kirtikliai, kūjagalviai. 2016 m. atlikta ežero ichtiologinė ekspertizė parodė didelius ešerių ir seliavų išteklius.
Prie Čičirio įsikūrę kaimai: Vėdariai, Čičiriai, Didėja, Guogiškis, Cibulinė, Meiriškės, Meiriškėlės, Rudinės, Sviriškės, Bikūnai. Veikia 3 kaimo turizmo sodybos. Šiaurrytine pakrante eina kelias, pietvakarine – kelias Nr.5317 (Kukliai–Šniukštai–Maniuliškės).
Ežero pavadinimas yra sėliškos kilmės (< *Kikirys). Laikomas kir- šaknies reduplikacija (< kiras).
Francišekas Dolmat-Isaikovskis
Francišekas Dolmat-Isaikovskis (, 1599 m. Dunilovas, dab. Vitebsko sritis – 1654 m. gegužės mėn.) – Lietuvos Didžiosios Kunigaikštystės valstybinis veikėjas, Smolensko vyskupas.
Biografija
Po įšventinimo kunigu 1630 m. paskirtas Vilniaus kapitulos kanauninku ir vyskupijos turtų Vidžiuose valdytoju. Nuo 1632 Trobų (dab. Vijos rajonas) klebonas ir infulatas, 1633 m. Gardino klebonas, įsteigė Gardino jėzuitų kolegiją. 1634 m. Vilniaus kapitulos dekanas, nuo 1643 m. Trakų, Geranainių ir Vilniaus katedros klebonas. Klebonaudamas pajamas skyrė bažnyčios statybai ir vyskupijos kunigų studijoms. 1632 m. Vilniaus kapitulos pasiuntinys Konvokaciniame seime po Zigmanto Vazos mirties. Lietuvos Didžiosios Kunigaikštystės kanclerio A. S. Radvilos proteguojamas tapo Vladislovo Vazos sekretoriumi, Lietuvos Didžiosios Kunigaikštystės kanceliarijos regentu, nuo 1641 m. Lietuvos didysis raštininkas ir referentas. 1644 m. karaliaus atstovas Abiejų Tautų Respublikos derybose su Maskva. 1649 m. paskirtas Smolensko vyskupu. Po konsekracijos 1650 m. atsisakė valstybinių pareigų ir dalies klebonijų. 1652 m. Abiejų Tautų Respublikos Seimo paskirtas komisaru Smolensko gynybai, tam skyrė dalį vyskupijos ir asmeninių lėšų. Jo pradėtą vyskupijos reorganizavimą nutraukė B. Chmelnyckio kazokų antpuoliai; dėl jų grėsmės Smolenskui 1654 iš miesto pasitraukė, paskutinis Smolenske rezidavęs Katalikų bažnyčios vyskupas.
Metal on Metal DJs
Metal on Metal DJs elektroninės muzikos grupė iš Vilniaus. Grupę 2004 m. sukūrė trys diskžokėjai – Manfredas, Kym Wild ir Miss America.
Kelerius metus grupė vadinosi "Nesakyk mamai", o 2007 m. pakeitė pavadinimą į "Metal on Metal DJs".
Diskografija
thumb|200px|left|Metal on Metal logotipas
Mbomu (prefektūra)
Mbomu - viena iš 14 Centrinės Afrikos Respublikos prefektūrų. Yra šalies pietryčiuose. Prefektūros sostinė - Bangasu.
Subprefektūros
Mbomu padalinta į 4 subprefektūras:
Kodaira
Kodaira  – miestas Japonijoje, Honšiū salos rytuose, į vakarus nuo Tokijo centro, jo aglomeracijoje. Mašinų, elektronikos ir elektrotechnikos, gumos (automobilių padangų) pramonė. Hitocubaši universiteto (1875 m.) fakultetas, Cudos koledžas (1900 m.), meno universitetas (1929 m.). Japonijos karinių pajėgų bazė.
Istorija
Įkurtas 1889 m., miestas nuo 1962 m. spalio 1 d.
Simboliai
Oficiali miesto gėlė – azalija, medis – japoninis skirpstulas, paukštis – Dendrocopos kizuki.
Nuorodos
thumb|left|Kodaira Tokijo prefektūroje
Mozilla
Nuo 2004 metų naršyklė nebeatnaujinama, o jos pagrindu tobulinamas Firefox projektas.
Joniškio seniūnija
Joniškio seniūnija yra dviejose Lietuvos savivaldybėse:
Isė
Žodžio Isė (Ise) reikšmė geografijoje:
Žiburys (Marijampolė)
thumb|right|Pirmo numerio viršelis, 1911 m. Žiburys – „Žiburio“ draugijos laikraštis, katalikų žurnalas, ėjęs nuo 1911 m. sausio 1 d. iki 1914 m. kovo mėn. Marijampolėje.
Istorija
Leido „Žiburio“ draugijos Centro valdyba. Ėjo nereguliariai. Spausdino „Laukaičio, Dvaranausko, Narjausko ir bendrovės“ spaustuvė Seinuose. Tiražas 1911 m. – 4000 egz. Išėjo 5 numeriai.
Rašė apie katalikų organizacijų veiklą, lietuviškų mokyklų, bibliotekų padėtį, spausdino religinius straipsnius, giesmes ir kt.
Redagavo Motiejus Gustaitis.
47 m.
47 m. buvo nekeliamieji metai, prasidedantys antradienį pagal Grigaliaus kalendorių.
Kamenas
Kamenas  – miestas Vokietijos vakaruose, Šiaurės Reino-Vestfalijos žemėje, 25 km į šiaurės rytus nuo Dortmundo, Reino-Rūro aglomeracijoje. Svarbus greitkelių mazgas. Elektrotechnikos, optikos, chemijos (plastikų), tekstilės pramonė, statybų pramonės mašinų gamyba. Technologijų centras. Yra XIII a. vid. statyta Šv. Margaritos bažnyčia.
Istorija
Kamenas rašytiniuose šaltiniuose minimas nuo 1050 m. Jau 1265 m. turėjo miesto teises. Kamenas 1873–1983 m. buvo akmens anglių kasybos centras.
Koriantė
Koriantė (Coryanthes) – gegužraibinių (Ochidaceae) šeimos epifitinių augalų gentis. Žiedo lūpos epidermio liaukos išskiria svaiginantį sekretą, kurį laižydamos bitės (Euglossa genties) apsvaigsta ir įkrenta į skysčio talpyklą. Vėliau jos turi susirasti vienintelį kelią kaip išsikabaroti iš tos talpyklos ir keliauja per nutekamąjį vamzdelį, kuris prigludęs prie stulpelio. Besibraunat tuo vamzdeliu prie bitės kūno prilimpa polinarijai. Vos išdžiuvęs bitės patinas skrenda į kitą žiedą ir ten nuneša polinarijus. Tuo metu žiedas laikinai nustoja skleisti stiprų kvapą, bet kitą dieną jis vėl kvepia.
Rūšys
Gentyje yra apie 30 rūšių:
Žiburys (Peterburgas)
Žiburys – literatūros, mokslo ir politikos mėnesinis laikraštis, nelegaliai ėjęs 1900 m. Peterburge.
Istorija
Leido Lietuvių skaitymo draugija. Straipsnius rašė, redagavo ir spausdino hektografu Kazimieras Būga ir Povilas Paškonis. Išėjo du numeriai.
Piekuti Urbanai
Piekuti Urbanai  – kaimas Lenkijos šiaurės rytuose, Novės Piekutų valsčiuje, Mazovijos Vysokio apskrityje, Palenkės vaivadijoje. Kaimas yra apie 1 km į pietryčius nuo Nove Piekutų, apie 16 km į pietryčius nuo Mazovijos Vysokio ir apie 43 km į pietvakarius nuo vaivadijos centro Balstogės.
Istorija
Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 5 namai ir 31 gyventojas. 1921 m. kaime buvo 15 namų ir 74 gyventojai. 2008 m. buvo 17 namų ir 69 gyventojai.
Todos los Santoso ežeras
Todos los Santoso ežeras (, 'Visų Šventųjų ežeras') – ežeras pietinėje Čilėje, Los Lagoso regione, 96 km į šiaurės rytus nuo Puerto Monto, Vicente Pérez Rosales nacionaliniame parke. Telkšo 189 m aukštyje virš jūros lygio, Andų pašlaitėse. Krantai aukšti, statūs. Yra viena sala (Margaritos). Aplink ežerą iškilę Osorno, Puntiagudo, Tronadoro ugnikalniai. Įteka Peuljos upė, išteka Petrohuė, jungianti ežerą su Ramiuoju vandenynu. Ežeras laivuojamas. Prie Todos los Santoso įsikūrusios Petrohuės ir Peuljos gyvenvietės.
thumb|left|500px|Ežero panorama
Narvos elektrinės
Eesti Energia elektrinė
Jėgainė pradėta statyti 1963 m., o 1973 m. pradėta eksploatuoti. Instaliuota galia – 1 615 MW. Aušinama vandeniu iš Narvos upės. Šiuo metu jėgainėje veikia keturiolika katilų ir septynios turbinos. Naudojami du 250 m aukščio kaminai, kurie yra aukščiausi Estijoje. 2014 m. elektrinė pateko tarp penkiolikos labiausiai teršiančių jėgainių Europos Sąjungoje.
Balti elektrinė
Pirmoji komplekso elektrinė. Pradėta statyti 1959 m., o užbaigta 1965 m. Instaliuota elektros galia – 765 MW, šiluminė – 400 MW. Aušinama Narvos HE tvenkinio vandeniu.
Auverės elektrinė
300 MW elektros galio elektrinė pradėta statyti 2011 m. ir užbaigta 2015 m. Statybos kainavo 638 mln. eurų.
Pelenai
Kompleksas per metus pagamina virš 4,5 mln. tonų pelenų. Narvos elektrinėse pelenai yra plaunami į vandenį, kurie laikomi rezervuaruose.
Prometėjas
Prometėjas („įžvalgus“ arba „numatantis“) graikų mitologijoje – vienas iš titanų. Jis buvo Azijos ir Japeto sūnus. Akusilausas ir Aischilas „Prometėjo pančiuose“ mini, kad Prometėjo žmona buvo Hesionė. Nors ir Herodotas mini, kad Prometėjo žmona buvo Klimenė (kitaip dar vad. Azija), bet mano, kad jis paprasčiausiai suklydęs. Dar taip pat yra pora šaltinių, pagal kuriuos jo motina yra laikomos Hera ar Temidė, jie dar labiau neįtikimi.
thumb|left|300px|[[Nicolas-Sébastien Adam'o Prometėjo skulptūra Luvre (1762 m.)]]
48 m.
48 m. buvo keliamieji metai, prasidedantys trečiadienį pagal Grigaliaus kalendorių.
Prometėjas
Titanai, Urano (Dangaus) ir Gajos (Žemės) sūnūs, buvo nepaprastai galingi milžinai, nuvertę nuo sosto senąjį dievą Uraną, savo tėvą. Kai valdžią užgrobė Dzeusas, jie sumanė nuversti nuo sosto ir jį. Norėdami pasiekti dangų, krovė kalnus ant kalnų, tačiau Dzeuso perkūno buvo nublokšti į Tartarą (pragarą). Prometėjas – vienas iš garsiausių titanų. Jis iš dievų pavogė ugnį ir perdavė ją mirtingiesiems. Už šį nusikaltimą buvo žiauriai nubaustas Dzeuso. Prometėjas buvo pririštas metaliniais pančiais prie Kaukazo uolos, kol, galų gale, jis prasmego žemėn. Pagal kitą versiją, po 30 metų Prometėją išlaisvino Heraklis ieškodamas hesperidžių sodo. Chironas, Heraklio mokytojas, sutiko mirti "vietoj" Prometėjo. Heraklis nušovė iš lanko erelį Etoną ir išlaisvino Prometėją. Prometėjas taip pat jam davė gerų patarimų, pataręs kreiptis į jo brolį Atlantą, ir pasakė kaip įkalbėti brolį jam atnešti auksinius obuolius iš sodo. Dzeusas tai pamatęs neprieštaravo, nes tai tik dar labiau sustiprino Heraklio šlovę.
Titanų karo su Olimpo dievais metu Okeanas, Prometėjas ir visos titanidės liko neutralūs, nepalaikydami nei vienos pusės.
thumb|left|220px|[[Dirck_van_Baburen|Dirkas van Babiurenas. „Hefaistas (Vulkanas) supančioja Prometėją“]]
Žiburys (reikšmės)
Žiburys gali reikšti:
Bandoriai
Bandoriai – kaimas šiaurės vakarinėje Joniškio rajono savivaldybės dalyje, 2 km į šiaurės rytus nuo Petraičių.
Gyventojai
1923 m. buvo 20 ūkių, 92 gyv.
Kokubundžis
Žodžio Kokubundžis (Kokubunji) reikšmės:
Baku miesto trasa
Baku miesto trasa  – gatvės tipo trasa Azerbaidžano sostinėje Baku. Nuo 2016 m. Formulės 1 sezono čia vyksta Europos Grand Prix bei Formulės 2 lenktynės.
Prušanka Mala
Prušanka Mala  – kaimas Lenkijos šiaurės rytuose, Novės Piekutų valsčiuje, Mazovijos Vysokio apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1921 m. kaime buvo 4 namai ir 26 gyventojai. 2008 m. buvo 5 namai ir 25 gyventojai.
49 m.
49 m. buvo nekeliamieji metai, prasidedantys penktadienį pagal Grigaliaus kalendorių.
Kipro socialdemokratų judėjimas
Kipro socialdemokratų judėjimas, (EDEK, graik.: Κινήμα Σοσιαλδημοκρατών ΕΔΕΚ, Kinema sosialdimokraton) – pagrindinė Kipro kairiojo centro partija.
Organizacinės struktūros ir griežtos narystės neturi. Suvažiavime, šaukiamame kas 3 metai, renkamas pirmininkas ir 120 narių Centro Komitetas, o šis sudaro Politinį biurą. Leidžia laikraščius Nea (Naujienos) ir Aneksartitos (Nepriklausomasis).
Istorija
Įkurta 1969 m., iki 1998 m. vadinosi Vieningoji demokratinė centro sąjunga. Siekia Kipro suvienijimo.
Rinkimuose į parlamentą gauna 8-12 % balsų ir 3-6 vietas. 1998 m. ir nuo 2003 m. dalyvaudama koalicijoje turėjo du ministrų portfelius.
Partijos pirmininkas V. Lasaridis 1985–1990 metais buvo parlamento rūmų pirmininkas.
SI konsultacinis narys nuo 1976 m., tikrasis narys nuo 1999 m.
Nors atstovų Europarlamente ir neturi, dalyvauja PES veikloje.
Zajošiai
Zajošiai – kaimas Šakių rajono savivaldybėje, 9 km nuo Girėnų, prie Pankliškių miškų.
Henry Moore
Henris Muras (, 1898–1986 m.) – XX a. Anglijos skulptorius ir grafikas. Įvardijamas žymiausiu XX a. Anglijos skulptoriumi.
Biografija
Henris Spenseris Muras gimė 1898 m. liepos 30 d. angliakasybos mieste Kaslforde, Jorkšyre. Jis buvo septintuoju vaiku išsilavinusio angliakasybos pramonės darbuotojo Raymond Moore ir Mary Baker šeimoje. Nuo vaikystės tikėjosi tapti skulptoriumi. Tėvo noru kurį laiką dirbo pradedančiu mokytoju Kaslfordo mokykloje. Pirmojo pasaulinio karo metu 1917 m. H. Muras kariavo fronte Prancūzijoje, buvo apnuodytas dujų bombų atakų metu ties Kambrė. Po karo 2 metus lankė užsiėmimus Lydso dailės mokykloje, mokėsi piešimo ir skulptūros. 1921 m. H. Muras laimėjo stipendiją mokslams Karališkosios menų akademijos koledže Londone. Apsilankęs Britų muziejuje H. Muras susidomėjo ikikolumbine meksikietiška, senovės egiptietiška ir afrikietiška skulptūra. 1924 m. jis užėmė skulptūros instruktoriaus postą 7 metams Karališkojoje akademijoje, 1925 m. lankėsi Italijoje. Pirmoji H. Muro personalinė paroda įvyko 1928 m. Warren galerijoje Londone. 1929 m. H. Muras vedė Irina Radetzky. To meto jo skulptūra rodo susipažinimą su kubistų ir Constantin Brancusi kūriniais, tačiau labiausiai H. Muras buvo paveiktas senovės majų akmens skulptūros, matytos Paryžiuje ir vaizduojančios pusiau gulinčią moterį.
1932 − 1939 m. laikotarpyje H. Muras dėstė Čelsio dailės mokykloje, buvo menininkų ir estetų „Unit One“ grupės nariu. Jo draugais buvo menininkai Barbara Hepworth, Ben Nicholson ir kritikas Herbert Read, kuris 1934 m. parašė pirmąją monografiją apie skulptorių. Šiuo metu H. Muras buvo vienu pirmaujančių siurrealizmo meno srovės atstovų Anglijoje, 1936 m. dalyvavo tarptautinėje siurrealistų parodoje Londone, tačiau ne visiškai persiėmė siurrealizmo meno doktrinomis. Jo šio laikotarpio kūriniai pradėjo linkti į abstraktumą. Antrojo pasaulinio karo metu 1940 m. H. Muras buvo paskirtas oficialiu karo menininku ir buvo užsakytas kurti piešinius gyvenimo požeminėse slėptuvėse nuo bombų tema. Su šeima persikėlė nuo bombardavimų į Didžiojo Hedhemo kaimą Hertfordšyre netoli Londono. 1940 − 1943 m. H. Muras kūrė beveik vien piešinius. Jo pirmoji retrospektyvinė paroda įvyko 1941 m. Lydse. thumb|right|260px| „Pusiau gulinti figūra“, 1951 m., Ficviljamo muziejus, [[Kembridžas]] 1943 m. H. Muras gavo užsakymą iš Šv. Mato bažnyčios Nortamptone sukurti madonos ir kūdikio skulptūrą. Tai buvo pirmasis reikšmingas viešas menininko užsakymas. Skulptoriaus stilius po karo pasikeitė, jis tapo natūralesnis. H. Muras pradėjo kurti daugiafigūres šeimos skulptūrines kompozicijas, kurios iškart susilaukė publikos ir kritikų pritarimo. Menininkas tikriausiai buvo paveiktos motinos mirties 1944 m. ir duktės Marijos gimimo 1946 m. Būtent dėl humanistinių šeimos skulptūrų H. Muras tapo aukštai vertinamu skulptoriumi. Skulptūros buvo dauginamos kopijomis po 7, 9 vienetus ir plito tarp kolekcininkų pasaulyje.
1946 m. įvyko pirmoji reikšminga H. Muro kūrinių retrospektyvinė paroda užsienyje − Niujorko šiuolaikinio meno muziejuje, kuri susilaukė didelės sėkmės ir vėliau parodyta Čikagoje, San Fransiske. Jo kūrinius gausiai pirko pasiturintys amerikiečiai ir menininkas buvo išvaduotas nuo materialinių rūpesčių. 1948 m. H. Muras laimėjo tarptautinį prizą už skulptūrą Venecijos bienalėje. Tuo metu dėl pagausėjusių viešųjų užsakymų ir didėjančių skulptūrų apimčių H. Muras pakeitė techniką atiduodamas pirmenybę ne skulptūrų kalimui, o modeliavimui vėlesniam išliejimui. 1956-58 m. jis atliko skulptūrą „Gulinti figūra“ UNESCO pastatui Paryžiuje. 1963 m. menininkas apdovanotas Britanijos Nuopelnų ordinu. 1977 m. menininkas įsteigė savo vardo fondą Lydse skulptūros meno propagavimui. 1978 m. parodos Serpentine galerijoje Londone metu H. Muras padovanojo daug savo skulptūrų Londono Teito galerijai. Henris Muras mirė 1986 m. rugpjūčio 31 d. Didžiojo Hedhemo kaime Hertfordšyre, Anglijoje.
Europa Universalis
Europa Universalis (EU) – švedų bendrovės „Paradox“ sukurtas istorinis strategijos žaidimas, išleistas „Strategy First“ 2000 metais. Pagrindinis žaidimo programuotojas Johan Andersson. Žaidimas paremtas „Philippe Thibault“ stalo žaidimu, kuriame žaidėjas valdo vieną iš 7 Europos valstybių (gali žaisti ir už kituose scenarijuose).
Po šio žaidimo sėkmės, „Paradox“ bendrovė išleido kitus žaidimus, paremtus EU varikliu: „Victoria“, „Crusader Kings“ ir „Hearts of Iron“. „Europa Universalis“ tęsinys – „Europa Universalis II“.
Europa Universalis II: Asian Chapters
Priedas prie EUII dalies, apėmęs Azijos civilizacijas. Tačiau buvo suderinamumo ši dalis pasižymėjo įvairiais nesklandumais.
Europa Universalis: Crown of the North
EU pirmos dalies priedas, apėmęs Šimtametį karą.
Europa Universalis III
Žaidimas išleistas 2007 m. sausio 23 d. Turi naują variklį, dalinai trimatį žemėlapį, galingą įvykių sistemą. Žaidimas tęsiasi 300 metų istorijos laikotarpyje: prasideda 1453 m. gegužės 30 d., kai Osmanų imperija užėmė Bizantijos sostinę Konstantinopolį, ir pasibaigia Prancūzijos revoliucija 1789 m. liepos 14 d.
Cezariškiai
Cezariškiai – kaimas Molėtų rajono savivaldybės centrinėje dalyje, 2 km į šiaurės rytus nuo Molėtų, šalia kelio, prie Siesarčio miško pakraščio. Piečiau kaimo telkšo Siesartis. Molėtų kolektyviniai sodai.
Etimologija
Kaimo pavadinimas kilęs nuo Siesarties ežero, kuris slaviškuose šaltiniuose minimas kaip Cesarka.
Zakariškės
Zakariškėmis vadinamos gyvenvietės:
Koganėjus
Koganėjus  – miestas Tokijuje, Japonijoje. Čia gyvena apie 114,9 tūkst. gyventojų.
Istorija
Miestas įkurtas 1958 m. spalio 1 d.
Švietimas
Koganėjuje įsikūrę Hosėjaus, Tokijo Gakugei bei Tokijo žemės ūkio ir technikos universitetai.
Simboliai
Oficiali miesto gėlė – sakura, medis – japoninis skirpstulas, paukštis – tulžys.
Nuorodos
thumb|left|Koganėjus Tokijo prefektūroje
Guillaume Canet
Gijomas Kane (, g. 1973 m. balandžio 10 d. Paryžius) – prancūzų aktorius, režisierius, prodiuseris ir scenaristas, „César“ apdovanojimo laureatas.
Biografija
Gijomas Kane gimė Paryžiaus priemiestyje Bulonė-Bilankūre. 1999 m. susipažino su vokiečių modeliu ir aktore Diana Kriuger, kurią 2001 m. rugsėjo 1 d. vedė. 2006 m. jie išsiskyrė. Šiuo metu G. Kane gyvena su Oskaro laureate, prancūzų aktore Marion Kotijar. Su Marijon K. jis susipažino filmavimo metu 2002 m. filme Jeux d'enfants.
G. Kane 2007 m. laimėjo „César“ apdovanojimą, geriausio režisieriaus kategorijoje, už filmą Tik niekam nesakyk. thumb|300px|right|Bastjeno vaidmenyje su [[Diane Kruger|Diana Kriuger (Klara) filme Mon idole]] thumb|300px|right|Žiuljeno vaidmenyje su [[Marion Cotillard|Marion Kotijar (Sofi) filme Vaikų žaidimai]]
Šventas (Zarasų r.)
left|120px
Šventas – ežeras šiaurės rytų Lietuvoje, Zarasų rajone, apie 4 km į pietvakarius nuo Smalvų. 1998 m. įsteigtas Švento botaninis draustinis, patenka į Gražutės regioninį parką.